SK
C 451/2
Úradný vestník Európskej únie
28.11.2022
V (Oznamy)
SÚDNE KONANIA
SÚDNY DVOR Rozsudok Súdneho dvora (druhá komora) zo 6. októbra 2022 (návrh na začatie prejudiciálneho konania, ktorý podal Riigikohus – Estónsko) – I. L./Politsei- ja Piirivalveamet (Vec C-241/21) (1) (Návrh na začatie prejudiciálneho konania – Smernica 2008/115/ES – Návrat neoprávnene sa zdržiavajúcich štátnych príslušníkov tretích krajín – Článok 15 ods.
1 – Zaistenie – Dôvody zaistenia – Všeobecné kritérium založené na riziku, že bude ohrozený účinný výkon odsunu – Riziko spáchania trestného činu – Dôsledky preukázania porušenia a uloženia sankcie – Sťaženie procesu odsunu – Článok 6 Charty základných práv Európskej únie – Obmedzenie základného práva na slobodu – Požiadavka právneho základu – Požiadavky zrozumiteľnosti, predvídateľnosti a dostupnosti – Ochrana pred svojvôľou) (2022/C 451/02) Jazyk konania: estónčina Vnútroštátny súd, ktorý podal návrh na začatie prejudiciálneho konania Riigikohus
Účastníci konania pred vnútroštátnym súdom Žalobca: I. L. Žalovaný: Politsei- ja Piirivalveamet
Výrok rozsudku Článok 15 ods.
1 smernice Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území, sa má vykladať v tom zmysle, že: členskému štátu neumožňuje nariadiť zaistenie neoprávnene sa zdržiavajúceho štátneho príslušníka tretej krajiny len na základe všeobecného kritéria založeného na riziku ohrozenia účinného výkonu odsunu bez toho, aby bol splnený niektorý z osobitných dôvodov zaistenia, ktoré sú stanovené a jasne vymedzené v právnej úprave preberajúcej toto ustanovenie do vnútroštátneho práva.
(1)
Ú. v.
EÚ C 242, 21.6.2021.